1960 மற்றும் 70களில், கேரளத்தில் உள்ள முக்கம் எனும் ஊரில், இந்து சமயத்தின் உயர்குடியில் பிறந்த காஞ்சனமாலை(காஞ்சனமாலா) மற்றும் புகழ்பெற்ற இஸ்லாமிய குடும்பத்தைச் சார்ந்த மொகிதீன்(மொய்தீன்) எனும் இருவருக்கும் இடையே மூண்ட காதல் கதையே இத்திரைப்படம். 

மொகிதீன் ஒரு சமூக அரசியல் ஈடுபாட்டாளராகவும் மற்றும் காஞ்சனமாலை மருத்துவம் பயிலும் துணிவு நிறைந்த மாணவியாகவும் இருந்துவந்தனர். இவர்களுக்குள் காதல், அஞ்சல்கள் வழியே மலர, இருவரும் அவர்களுக்கென அஞ்சல் மொழியையும் வளர்த்துக்கொண்டனர். 

ஒருபுறம், காஞ்சனமாலையின் பழங்கால கட்டுப்பாட்டு குணங்கள்மிகுத்த உறவினர்களுக்கு அறியவரும்போது, அவளை தாக்கினர். மறுபுறம், மொகிதீனின் தந்தை அவனது காதலை ஏற்க மறுத்து, கத்தியால் குத்திவிட்டு, காவலர்களிடம் ஒப்புக்கொண்டு சிறைச்செல்கிறார். எப்பாடோ, மொகிதீன் உயிர் பிழைத்த கொள்கிறான்.

நீயதிமன்றத்தில், வழக்கு விசாரணையின் போது, மொகிதீன்,  நடந்தது அனைத்தும் விபத்து மட்டுமே, தனது தந்தைக்கும் இதற்கும் ஏது தொடர்புமில்லை எனக்கூறி தந்தையை காப்பாற்றுகிறார். மகனது இம்மனம் நெருடும் செயல், தந்தையின் மென்குணத்தை வெளிகொண்டுவந்தது. எனினும், மறுநாளையே, தனது உயிரை துறந்தார் தந்தை.

ஈற்றில், மொகிதீனும் காஞ்சனமாலையும் உடன்வெளியேற முடிவுச்செய்கின்றனர். கடவுசீட்டுகளை பெற்று வரும்போது, வந்த படகு நீர்ச்சுழியில் மாட்டிக்கொண்டு கவிழ்த்துவிட, மற்ற உயிர்களை காத்து ஈற்றில் தனது உயிரை துறக்கிறான் மொகிதீன். 

இதனை அறிந்த காஞ்சனமாலை தன்னுயிர் மாய்த்துக்கொள்ள முயலும்போது, தடுத்து காப்பாற்றப்பட்டு, ஈற்றில் மொகிதீனின் தாயார் அவளை தன்னில்லதிற்கே கூட்டிசெல்கிறார். 

காஞ்சனமாலை தற்போது வரை வாழும் கைம்பெண்ணாக இருந்துவருகிறார். 

விருதுகள் மற்றும் பரிந்துரைகள்
திரைப்பட விழா திரையிடல்
கதைப்போக்கு
ஒலிப்பதிவு